ઉલ્લેખનીય છે કે, રાહુલ ગાંધીની છેલ્લી ગુજરાત મુલાકાત દરમિયાન હાર્દિક પટેલે તેમની સાથે બેઠક કરી હોવા અંગે અનેક સમાચારો આવ્યા હતા. આ મામલે ભાજપ દ્વારા હાર્દિક પટેલ અને કોંગ્રેસ પર આકરા પ્રહારો કરવામાં આવ્યા હતા અને હાર્દિક કોંગ્રેસનો એજન્ટ હોવાનો પણ આરોપ મુકાયો હતો. આ આરોપનો જાણે મોરબીમાં હાર્દિકે જવાબ વાળ્યો હતો. આ પહેલાં હાર્દિકે મોરબીમાં સિરામિક વેપારીઓ સાથે બેઠક કરી હતી. આ બેઠકમાં જીએસટી, નોટબંધી સહિતના મુદ્દે ચર્ચા થઇ હતી.